ศรีสวัสดิ์ คอร์ปอเรชั่น

บริษัท ศรีสวัสดิ์ คอร์ปอเรชั่น จำกัด (มหาชน) (ชื่อย่อ: SAWAD) เป็นกลุ่มบริษัท ประกอบธุรกิจให้บริการสินเชื่อรายย่อย ภายใต้เครื่องหมายบริการ ศรีสวัสดิ์ เงินสดทันใจ ซึ่งประกอบธุรกิจหลัก สินเชื่อรายย่อยแบบมีหลักประกันประเภท ทะเบียนรถเก่าทุกประเภท บ้านและโฉนดที่ดิน, สินเชื่อรายย่อยแบบไม่มีหลักประกันภายใต้การกำกับ, บริหารสินทรัพย์, รับจ้างติดตามหนี้ และบริการที่ปรึกษาและให้คำแนะนำเกี่ยวกับการทำธุรกิจสินเชื่อ

ประวัติ
ปี พ.ศ. 2522 ครอบครัวแก้วบุตตาเริ่มดำเนินธุรกิจให้บริการสินเชื่อในจังหวัดเพชรบูรณ์ ในรูปแบบสินเชื่อโดยใช้ ทะเบียนกรรมสิทธิ์รถทุกประเภทเป็นหลักประกัน หรือสินเชื่อจำนำทะเบียนรถ และในปี พ.ศ. 2550 ได้ขายธุรกิจเดิมซึ่งรวมถึงสาขาและเครื่องหมายบริการ จากนั้นได้ก่อตั้งบริษัทเมื่อปี พ.ศ. 2551 ภายใต้ชื่อ บริษัท พีวีแอนด์เคเคเซอร์วิส จำกัด ด้วยทุนจดทะเบียน 1,000,000 บาท แต่ยังไม่ประกอบธุรกิจ ปี พ.ศ. 2552 ซื้อบริษัท ศรีสวัสดิ์ พาวเวอร์ จำกัด (เดิมชื่อ บริษัท พาวเวอร์ 99 จำกัด) ซึ่งเป็นผู้ประกอบธุรกิจ รับจ้างจัดเก็บหนี้และบริการสินเชื่อจำนำทะเบียนรถ ต่อมาได้จดทะเบียนแปรสภาพเป็นบริษัทมหาชนจำกัด เมื่อวันที่ 14 มิถุนายน 2556 เริ่มทำการซื้อขายได้เมื่อวันที่ 8 พฤษภาคม 2557 ณ วันที่ 31 ธันวาคม 2561 กลุ่มบริษัทฯ มีลูกหนี้สินเชื่อรวม 29,433 ล้านบาท

โครงสร้างบริษัท  

ณ วันที่ 31 ธันวาคม 2561 โครงสร้างของบริษัทเป็นดังนี้ 

บริษัท ศรีสวัสดิ์ อินเตอร์เนชั่นแนล โฮลดิ้ง จำกัด ถือหุ้นร้อยละ 99 ดำเนินธุรกิจลงทุนในกิจการอื่นๆทั้งในประเทศและต่างประเทศ
Srisawad Vietnam LLC ถือหุ้นร้อยละ 100 ให้บริการสินเชื่อมีหลักประกัน
บริษัท เอสดับบลิวพี เซอร์วิสเซส จำกัด ถือหุ้นร้อยละ 75 ให้บริการด้านการบริหารจัดการและที่ปรึกษาด้านการจัดการระบบสินเชื่อรายย่อย และการผ่อนชำระให้บริษัทอื่นในประเทศกลุ่มอาเซียน
บริษัท ศรีสวัสดิ์ เช่าสินเชื่อ (ลาว) จำกัด ถือหุ้นร้อยละ 100 ได้รับใบอนุญาตให้ประกอบธุรกิจเช่าสินเชื่อในประเทศลาว
บริษัท เงินสดทันใจ จำกัด ถือหุ้นร้อยละ 100 ให้บริการสินเชื่อเช่าซื้อจักรยานยนต์ใหม่ สินเชื่อส่วนบุคคลแบบไม่มี หลักประกัน สินเชื่อรายย่อยเพื่อการประกอบอาชีพภายใต้การกำกับ
บริษัทบริหารสินทรัพย์ เอสดับบลิว พี จำกัด ถือหุ้นร้อยละ 95 บริการรับจ้างติดตามหนี้และรับซื้อหนี้ด้อยคุณภาพจากสถาบันการเงิน มา บริหาร 
บริษัท ศรีสวัสดิ์ พาวเวอร์ 2014 จำกัด ถือหุ้นร้อยละ 99 บริการรับจ้างตรวจสอบ ติดตามและเร่งรัดหนี้สิน ให้บริการสินเชื่อแบบมี หลักประกัน ประเภท บ้านและที่ดิน ทาวน์เฮ้าส์ และอาคารชุด และ หลักประกันประเภทรถทุกชนิด 
บริษัท เงินทุน ศรีสวัสดิ์ จำกัด (มหาชน) ถือหุ้นร้อยละ 45 ธุรกิจเงินทุน โดยให้บริการเงินฝาก, ให้บริการสินเชื่อธุรกิจ สินเชื่อโครงการ สินเชื่อเพื่อการอุปโภค บริโภค ให้บริการสินเชื่อรถแลกเงิน และสินเชื่อ บ้านแลกเงิน และให้บริการตัวแทนผู้ถือหุ้นกู้
บริษัท พี เล็นดิ้ง จำกัด ถือหุ้นร้อยละ 75 จัดทำแพลตฟอร์มสำหรับให้บริการในการปล่อยสินเชื่อ

ผู้ถือหุ้นรายใหญ่
 ข้อมูล ณ วันที่ 6 กุมภาพันธ์ พ.ศ. 2564

อ้างอิง

บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2551
ธุรกิจเงินทุนและหลักทรัพย์